JohanHeinsen/ENO huggingface dataset:
Viborger Samler, 1839-02-28
J Mailand indtraf nylig en yderst sørgelig Begivenhed. En Graveur, ved Navn Eugenio Ronzi, styrtede sig tilligemed sin Elskede, Giovanning, gift med en derværende Bager, ned fra den høie Tinde af Kirketaarnet. Man faae Parret omfavne hinanden og saaledes forenede at styrte sig ned. Paa flere Steder saarede, idet de faldt, af Takkerne paa den gothiske Bygning, endte de Ulykkelige deres Liv fast i samme Øieblik de styrtede ned.
Viborger Samler, 1839-02-28
J Wilh. Jagers berømte Fabrik i Elberfeldbliver i denne Tid, for den hollandske Regjerings Regning, forfærdiget et betydeligt Antal kugelfaste Staal-Kyrasser.
Viborger Samler, 1839-02-28
Jndenlandske Efterretninger. Under 14de Septbr. f. A. er fra den Kongelige Direction for Universitetet og de lærde Skoler udkommet en Bekjendtgjørelse angaaende en almindelig Forberedelsesexamen ved Kjøbenhavns Universitet for Polytechnikere, ustuderede Jurister, Pharmacenter, Forststuderende og Beterinærer. Gjennem den Kongelige Direction for Universitetet, og de lærde Skoler er under 29de Januar d. A. udkommet en Bekjendtgjørelse angaaende nærmere Bestemmelser for Sportlerne ved Kjøbenhavns Universitet, Da Cancelliet ansaae det ønskeligt, at de Bidrag, der ved den Collect, som ifølge allerhøieste befalinforanstaltes til Fordeel for dem, som have lidt Tab ved Stormfloden i Nørre-Jylland, til forskjellig Tid indsamles, kunde indtil videre deponeres hos vedkommende Amtsforvaltere, har man, ved derom at brevvexle med det Kongelige Rentekammer, bevirket, at samtlige Amtsforvaltere ere beordrede til af vedkommende Jndsamlere at modtage de af dem i ovennævnte Øiemed indsamlede Penge saa ofte samme tilbydes dem. Ligesom Cancelliet under 16de Februar herom har underrettet samtlige Amtmænd og Biskopper, har man tillige under samme Dato anmodet Overøvrighederne i de Districter, der have lidt ved Stormfloden, nemlig Amtmændene over Ringkjøbing og Thisted Amter samt Stiftamtmændene over Aalborg og Ribe Stifter, om at træffe saadan Foranstaltning til Afhjælpning af den øieblikkelige Nød, som Omstændighederne maatte tilstede, og saafremt de Midler, som de nævnte Autoriteter maatte have til Disposition, ikke skulde være tilstrækkelige, at de da vilde henvende dem til Cancelliet, til hvilket en Sum, der er tilveiebragt ved privat Velgjørenhed og bestemt til Anvendelse i det omhandlede Øiemed, allerede er bleven indbetalt. (Collegialt.)
Viborger Samler, 1839-02-28
Under 16de Februar er der udfærdiget et Reskript til Amtmanden over Randers Amt, om at der i Hobroe Kjøbstad for Fremtiden maa afholdes en Torvedag hver Fredag.
Viborger Samler, 1839-02-28
Under 19de Februar d. A. er Hannoveransk Viceconsul i Helsingøer C. L. C. Fenwich anerkjendt som Hannoveransk Consul sammesteds.
Viborger Samler, 1839-02-28
Kjøbenhavns Fattigvæsen har ifølge Collegialtidenden for Aaret 1834 havt en Underbalance af 148,173 Rbd. 68 s. og for Aaret 1835 en lignende af 142,492. Rbd. 18 3/4 s.
Viborger Samler, 1839-02-28
Ved at gjøre opmærksom paa de mange Jldsvaader, der i Løbet af faa Aar have hjemsøgt Virum og Omegn, kom den Frisindede til at omtale en Mand ved Navn Reimer, for hvem det 3 Gange havde brændt i denne Egn, efterat han andetsteds tidligere var bleven hjemsøgt af adskillige Branduheld. Fornævnte Mand er nu ved Døden afgaaen, men paa en saa besynderlig Maade, at vi ikke kunne unddrage den Offentligheden. Han søgte nemlig, saaledes fortæller Man, efter en bortløben Kalkun, og styrtede derved hovedkulds i Brønden. Besynderligst var det nu rigtignok, at Sønnen og Karlen lode ham ligge, og istedetfor at tage en Stige, der befandt sig i Nærheden, for at drage ham op af Brønden, hvori Vandet efter Sigende ikke staaer 4 Alen dybt, gjorde Anmeldelse for Øvrigheden, saa at han først den næste Dag blev taget op. – Der er ingen Spørgsmaal om, at den for sin Jver, Skarpsindighed og Utrættelighed i slige Sager saa bekiendte Justitsraad Knudsen, heller ikke her vil hvile, førend de nærmere Omstændigheder tilstrækkeligen ere oplyste. (Den Frisindede.)
Viborger Samler, 1839-02-28
Helsingøers Avis beretter, at der alt for flere Maaneder siden er indgivet Ansøgning om Tilladelse til ved den nævnte Bye at anlægge en Dampmøllemed samme Formaal som den Hambroiske (i Kjøbenhavn); ogsaa er det paatænkt, paa det derværende Skibsværft at anbringe en Landsætningsbedding. Samtlige i den slesvig-holsteenske Canal liggende Skibe vare den 18de dennes gjennemisede til Rendsborg, og vilde med den første Østenvind, hvilken ganske vil forjage Drivisen af Eideren, fortsætte deres Reise. (Hels-T.) Jkke færre end 60 Skibe forlode den 20de d. M.
Viborger Samler, 1839-02-28
Altonas Havn. Aalborg, den 25de Febr. Besøget til den 3die Forestilling af "Capriciosa igaar Aftes var saa talrigt, at over hundrede Personer maatte gaae tilbage igjen. Jaften gives Stykket 4de Gang. (Aalb. Av.) Viborg. Politibetjent Hammershøi her i Byen har i Tirsdags (formodentlig i Vildelse) aflivet sig selv.
Viborger Samler, 1839-02-28
Ledigt Embede. Branddirecteur-Embedet i Hjørring Amt. Gagen 800 Rbd.
Viborger Samler, 1839-02-28
Høje aars Befordringer og Afgang. Under det danske Cancellie: Den 12te Februar, er Cand. theol. J. H. Henriksen udnævnt til personel Capellan for Bjergbye og Mygdahl Menigheder i Aalborg Stift.
Viborger Samler, 1839-02-28
Den 14de f. M., Committeret i General-Toldkammer- og Commerce-Collegiet, Justitsraad C. P. Francke, til virkelig Etatsraad.
Viborger Samler, 1839-02-28
Under det Slesvig-Holsteen-Lauenborgske Cancellie: Under 12te Februar er ordentlig Professor i Theologien ved Kiels Universitet og Director for det homiletiske Seminarium i Kiel, Dr. theol. C philos F. Koster, efter Ansøgning i Naade entlediget fra 1ste Mai d. A. at regne; Diaconus i Broacker under Sønderborg Provstie, R. Petersen, efter Ansøgning, i Naade entlediget fra St. Hansdag d. A. at regne og tillige udnævnt til Consistorialraad; Justitiarius J. H. Huss i Ahrensborg og Justitiarius C. Jaspersen i Nordskov til virkelige Justitsraader, samt Dr. med. & chir. G. A. Michaelis i Kiel til overordentlig Prof. Under Rentekammeret: Den 5te Februar er practiserende Læge i Roeskilde, F. P. F. Bloch, udnævnt til Læge i Syd=Grønland, og Compagniechirurg ved 2det jydske Jnfanterie-Regiment, characteriseret Bataillonschirurg C. N. Rudolph til Læge i Nord-Grønland. Under 14de d. M. er Landskriver i Landskabet Nordre-Ditmarsken, Justitsraad J. Paulsen, efter Ansøgning, med Udgangen af denne Maaned i Naade entlediget.
Viborger Samler, 1839-02-28
Efterretninger om ledige geistlige Embeders Jndtægter og de paa samme hvilende særdeles Byrder, Vindblæs og Dalbyover Sognekald. Gl. Angivelse 310 Rd. Jndtægterne ere nu følgende: 1) Præstetienden af Vindblæs Sogns 212 Tdr. 1 Skp. 3 Fdkr. og Dalbyover Sogns 190 Tdr. 3 Skpr. 1 Fdkr. 1 1/2 Alb. tiendeydende Hartkorn, hvorfor deels gives Vederlag efter confirmeret Forening og som deels ydes i Kjærven, kan anslaaes til 48 1/2 Tdr. Rug, 91 Tdr. Byg, 88 Tdr. Havre og 3 1/2 Lpd. Hør. 2) Landgilde af en Annergaard i Dalbyover 1 Td. 7 Skpr. Rug, 2 Tdr. 2 Skpr. Byg og 2 Tdr. 4 Skpr. Havre. 3) Qvægtiende 3 Rbd. 4) Smaaredsel og Rannest 2 Lpd. Ost, 480 Pd. Brød, 104 Snese Æg, 28 Pd. Smør, og Brødpenge af Dalbyover Sogn 3 Rbd. 4 Mk. 5) Af en Mensalgaard i Dalbyover haves for Brød og Viins Holdelse 1 Td. 4 Skpr. Rug, 1 Td. 4 Skpr. Byg. 6) Offer og Accidentser circa 150 Rbd. 7) Præstegaarden staaer for Hartkorn 2 Tdr. med 25 Tdr. Land. Besætningen er 2 Heste, 5 Køer og 12 Faar. Til Biskoppen i Aarhuus svares en aarlig Afgift af 50 Rbd. Rytterhest holdes ikke og Enkepension bliver ikke at udrede.
Viborger Samler, 1839-02-28
Kjøbenhavns Børs-Cours, den 2de Februar. Hamborg 2 M. – a vista 199. Species 200. Obligationer (uden Renter) 95. Nationalbank-Obligationer (af Laanet den 4de Februar 1820) 101 1/2 a 102 Rbd. r. S. Nationalbank-Actier 77 1/2 a 78.
Viborger Samler, 1839-02-28
Døde. Kjøbenhavn: Afskediget Capitain-Lieutenant af Søetaten Otto Benedict Brockdorff af Huset Rohlsdorff, 72 Aar; Stud. jur. Julius Christian Jessen, 23 Aar; Deputeret i det tydske Cancelli, Etatsraad Thomsen (død den 19de De af Nervefeber). - Helsingøer. Johanne Marie Holmberg, f. Svendsen, 71 Aar; Birthe Lovise Holløse, f. Sørensen, 52 Aar. - Holbek Slotsmølle. Nicolette Emilie Plambech, 21 Aar - Bogense: Karen Cappel Fischer, Enke efter Major Schildknecht, 76 Aar. – Skagen: Søindrullerings-Chefen og Overlootsen for Nørre-Jyllands District, Commandeur Emanuel Krieger, R. af D., 62 Aar. (Han døde den 21de Febr. om Morgenen, ved et apoplectisk Tilfælde, under sit Ophold her paa en Embedsreise). - Corsøer: Exam. jur. Hans Christian Kjellerup, 43 Aar. – Bro lykke paa Langeland. Major Erich v. Hedemann, 66 Aar. – Horsens, Capitain, Kbd. og eligeret Borger Eske Kjær, 76 Aar. – Aalborg: Skibscapitain J. F. Osten. – Rome: Dorthea Sophia Kall, f. Hennigsen, 63 Aar. En,
Viborger Samler, 1839-02-28
AVERTISSEMENTS. Af den Beholdning, som det til Afholdelsen af Væddekjørseler ved Viborg stiftede Selskab, efter Væddekjørselernes Ophør, havde tilbage, blev i forrige Aar indkjøbt en jydsk Hingst til Viborg Amt.
Viborger Samler, 1839-02-28
For en Hoppes Bedækning af denne Hingst, der forTiden er opstaldet paa Hovedgaarden Thiele, er Betalingen nu bestemt til 2 Rbd., foruden 1 Rbmk. til Staldkarlen, hvoraf 1 Rbd. 1 Mk. erlægges strax, naar Hoppen bedækkes, og Resten, 1 Rbd., naar det kan skjønnes, at Hoppen er drægtig. Dette bekjendtgjøres herved. Viborg Stiftamthuus, den 27de Februar 1839. Ahlefeldt-Laurvig.
Viborger Samler, 1839-02-28
At den til den 29de Marts d. A. beramte 3die Auction over Huusmand Andreas Christensen Snedkers Huus med tilliggende Jord i Vinkel er udsat til Onsdagen den 3die April d. A. at foretages sammesteds, bekjendtgjøres. Middelsom og Sønderlyng Herredsfogderi. Viborg, den 25de Februar 1839. Rod.
Viborger Samler, 1839-02-28
Fra Pressen i Viborg er i disse Dage udkommen: Hr. Stænderdeputeret, C. H. Hansen til retteviist. i Anledning af hans Angreb paa den danske Geistlighed, et Sendebrev fra Hr. Provst P. W. Stochholm. Dette lille Skrift, med hvilket Forfatterens første Hensigt, som han siger, har været at vise det Skammelige og Taabelige" i de Beskyldninger, Hr. Hansen har gjort ikke mod enkelt Mand, som maaskee kunne fortjene det, men mod den hele danske Geistlighed og navnlig Præstestanden, faaes, trykt paa fiin Postpapiir og heftet i smukt couleurt Omslag, for 24 s. i de fleste Boghandlinger i Danmark og hos Forlæggeren. P. C. Kabell.
Viborger Samler, 1839-02-28
Couleurt Voxdug i forskjellige Mønstre, kan faaes hos D. Philipsen.
Viborger Samler, 1839-02-28
Formedelst anden Bestemmelse, er min iboende teglhængte Gaard No. 17 ved Torvet beliggende, samt til Handel og Brænderie indrettet, at erholde til Kjøbs, saa og mit paa Torvet beliggende teglhængte Magazin eller Pakhuus med Tømmerplads og Have, samt alle mine Markjorder i Braa rup, og i Skive Holme beliggende Enge, deels samlede og deels særskilte, hvorom accorderes og nærmere aftales med Eieren J. Thjørring. Skive, den 18de Februar 1839. Formedelst Forandring af Bopæl, agter Undertegnede at sælge begge mine eiende Gaarde i Elkier Bye, Vinderslev, Sogn, Viborg Amt, den ene af Hartkorn 2 Tdr. 5 Skpr. 1 1/2 Alb. og den anden 2 Tdr. 2 Skpr. 3 Fdkr. 1 1/2 Alb. Mergel haves i Overflødighed. Gaardene kan faaes baade samlede og separate med og uden Besætning, og kan tiltrædes strax eller til 1ste Mai. - Af Kjøbesummen kan en Deel blive indestaaende. Man henvender sig i denne Anledning til M. N. Elkjer. Elkier, den 16de Februar 1839. Formedelst anden Bestemmelse, agter jeg Undertegnede at sælge min paaboende Gaard i Dyssing i Leyring Sogn. Gaarden er for 3 Aar siden velopbygget og ligger paa et behageligt Sted ved Siden af en Deel ung Skov. Gaarden staaer for Hartkorn 2 Tdr. 4 Skpr. Mergel haves meget beleiligt paa Marken. Christen Christensen. Bestillinger paa Levering af ræset Randers Vinterlar, som bekjendt den fineste Sort, modtages hos Mad. And. Pedersen i Viborg. Spol kan faaes i det nye Brænderie.
Viborger Samler, 1839-03-02
67 Aargang. No. 26. Kongelig allernaadigst alene privilegerede Viborg. Eller. Forsendes med Brevposten i Danmark og Hertugdømmene. Løverdagen den 2 Marts 1839. Redigeret af E. Nerenst. – Udgives fra det Donssiske Officin.
Viborger Samler, 1839-03-02
Udenlandske Efterretninger. Frankrig. Franske Blade ville vide, at den til Veracruz ankomne engelske Escadre har havt ifinde at medvirke til Fortet S. Juan d'Ulloas Jndtagelse, da ogsaa Englænderne havde kraftige Reclamationer at gjøre gjældende. Nu hedder det, at Gesandten Hr. Packenham er optraadt som Mægler. – Forberedelserne til Valgene fortsættes med største Jver fra begge Sider; ligesom ved de sidste Valg staae Dhrr. Laffitte og Lefebre mod hinanden i det andet Arrondissement. Kongen har den 18de Febr. modtaget Dhrr. Soult (der altsaa ei har forladt Paris) og Humann. Et ugunstigt Tegn for Regjeringen synes de hyppige Dislocationer af Tropperne at være, der foretages af Krigsministeriet. Moniteur Parisien erklærer Efterretningen i flere Blade og 2000 Md. Afsendelse fra Toulon til Mejico for urigtig; J. de Paris derimod siger, at befalingen til deres Jndskibning er tilbagekaldt. – Hyppige Conferencer skulle finde Sted mellem Hertugen af Orleans og Marschal Gerard, som det hedder for at beseire Marschallens Kulde mod Cabinettet forinden de forestaaende Valg i Nationalgarden. – Et frygteligt Jordskjælv har hjemsøgt Martinique.
Viborger Samler, 1839-03-02
Belgien. J Repræsentanternes Møde den 19de Febr. rettede Dhrr. Dumortier og Pirson tordnende Angreb mod Regjeringen. Den aftraadte Minister Hr. Ernst erklærede, at han og hans ligeledes aftraadte Collega Hr. d'Huart havde anseet det for at være under Nationens Værdighed at give efter for Trudsler, men havde, da de overstemtes, taget deres Afsked. Spørgsmaalet og Kammerets Competence henvistes til Sectionerne; denne Competence indrømmedes den 21de. – Hr. de Potter er i Brüssel.
Viborger Samler, 1839-03-02
Storbritannien og Jrland. Fra London haves den Efterretning, at Lord Broughams Forslag i Overhuuset og Hr. Villiers's i Underhuset, omen Revision af Kornlovene, ere forkastede, det Sidstnævnte med 361 mod 172 Stemmer. Resultatet af dette beklagelige Møde er af den yderste Vigtighed, saavel for Folkestemningen i England som for hele Continentets Handelsforhold.
Viborger Samler, 1839-03-02
Spanien. Jfølge flere Artikler i den officielle Gaceta synes Cabinettets sande Hensigt med at prorogere Kamrene at være den, indtil December Maaned uden alle parlamentariske Forhindringer at kunne vie sig udelukkende til Krigsoperationerne. J December maae Kamrene, ifølge Forfatningen, igjen indkaldes, hvilket vilde allerede og tre Maaneder have maattet skee, hvis Cortes vare blevne opløste. Hiin Beregning kunde være god nok, naar Krigen lod sig føre uden Penge; men hvor ville Ministrene finde disse uden Kamrene? Jøvrigt søger Regjeringen at neddysse de Bekymringer, som Prorogationen har opvakt, ved officielle Forsikkringer og dens Hengivenhed for Forfatningen. Jkke destomindre hører man tale og Nægtelse af Skatterne, hvis Regjeringen ikke lader sig autorisere til Fortsættelsen af disses Opkrævning. – Sardinien vedbliver at yde Carlisterne al mulig Understøttelse. Skibe under sardinisk Flag have tidligere bragt Oprørerne Ammunition og Forraad, og da nylig i Ceuta en Opstand truede at udbryde, der kun ved Gouverneurens Energie undertryktes, krydsede et sardinisk Skib udenfor dette Sted.
Viborger Samler, 1839-03-02
Tidenderne fra Madrid af 13de berette fra Valencia, at de fra sidstnævnte Sted til Ledsagelse af en Convoi udsendte Tropper have lykkeligen tilbageviist et alvorligt Angreb af Carlisterne. Ogsaa ved Utielfandt en Fægtning Sted mellem Christinerne og Carlisterne, i hvilken Fordelen var paa de Førstes Side.
Viborger Samler, 1839-03-02
Jfølge Beretninger fra Logronno har Espartero den 2te sat sig i Marsch med 8000 Mand fra Haro til Vittoria. Man forsikkrer, at han rykker mod Tolosa, for at angribe denne Stad, medens Buerens og Castaneda skulle angribe Balmaseda. Man venter store Resultater af et gunstigt Udfald af dette Foretagende. Maroto søger derimod at forhindre disse Bevægelser af Espartero og sammendrager derforGarcias og Guibelaldes Tropper.
Viborger Samler, 1839-03-02
Blandet. Münch. pol. Zeit., melder fra Bologna af 5te Febr. "Den politiske Amnestie, som man ventede til Pavens Kronningsdag, den 2den Febr., er ikke bleven bekjendtgjort. Her hersker større Gjæring end nogensinde. Cardinallegaten for vor Provinds har udstedt et Forbud mod Udførsel af Korn og Mais indtil videre, fordi "overordentlige Omstændigheder ogsaa udfordre overordentlige Lægemidler." – Fra Hannover yttres Haab om, at Kronprindsen vil kunne erholde sit Syn igjen. - Sammestedsfra berettes, at Cabinettet har nedsat en Commission for at indlede en Undersøgelse mod de flere Deputerede, der befinde sig i Staden Hannover, uden at deeltage i Stændernes Møde; Commissionen har betydet dem, at man for Fremtiden ventede, at de vilde bivaane Forsamlingerne. Flere ostfriesiske Deputerede ere reiste hjem efter et kort Ophold; Andre lavede sig til at følge efter. – De russiske Establissements ved Donaumundingerne ere stærkt i Opkomst. – J Sydamerica er Forvirringen atter stor, i Lima skulle over 100 Mennesker være snigmyrdede. Sta. Cruz staaer endnu stedse ved Cuzco. Den mod ham bestemte argentinske Hær har myrdet sin General, Herredia; om den er vendt om fra sin Marsch mod Bolivia, meldes ikke. Chili har igjen erklæret Callao i Beleiringsstand; men som bekjendt har allerede for lang Tid siden Chefen for den franske Escadre erklæret, ikke at ville anerkjende denne Blokade. – J "Aftonbladet af 9de De, læses følgende Correspondent Artikel fra Norrbotten: "J Argeplougs Lappmarkssogn, i Norrbottens Lehn, havde tvende lapland ske Drenge, den ældre 12, den yngre 8 Aar gammel, længe ruget over den Plan at myrde deres Fader. En Dag under Moderens Fraværelse iværksatte de ogsaa virkelig denne skrækkelige Forbrydelse paa den Maade, at den yngre slog Faderen med en Øxe i Hovedet medens han sov. Derpaa løb de begge ud, forbleve ude Natten over og lod den følgende Morgen en Geed slippe ind i Huset, for derved at erfare, om Faderen endnu var i Live. Da Geden kom alene ud, gik de ind. Ved den anstillede Undersøgelse forefandtes intet Beviis for, at Moderen havde havt Deel i Forbrydelsen; hun er imidlertid ogsaa bleven fængslet. Ved sin Tilbagekomst og da hun fandt Manden død, havde hun yttret til Børnene: "Børn, J skulde vel ikke have taget Livet af Jeres Fader?" For Resten have de opgivet som Anledning til deres Forbrydelse, at der var saa lidt Mad i Huset, og de haabede, at hvad der fandtes skulde strække bedre til, naar Faderen ikke var med. Den ældre Dreng har i Forveien gjort sig berygtet ved Tyveri og begge ere høist vanartede.
Viborger Samler, 1839-03-02
Efter det omtalte Experiment med Geden, havde de slagtet denne og fortæret Blodet næsten raat. Begge sidde nu i Pites Lehnsfængsel. Den Døde var begravet, men blev igjen opgravet, paa Grund af den vakte Mistanke. - J Storthingsmødet i Norge den 16de Febr. blev Sagen angaaende en Storthingstiden de forhandlet. – I Nærheden af Stade er i denne Tid begaaet et afskyeligt Mord paa en Bonde ved Navn Wiegersen, der er bleven skudt af en 18-aarig Knos, Hans Rathiens, for at sætte sig i Besiddelse af hans Uhr og Sølvknapper. – Fra alle Sider indløbe de sørgeligste Beretninger og Søskader, bevirkede ved frygtelige Storme paa det adriatiske, middellandske og sorte Hav. De forliste eller stærk havererede Skibes Tal skal være enormt.
Viborger Samler, 1839-03-02
Jndenlandske Efterretninger. Under 7de d. M. har Hans Majestæt Kongen af sin Partikulair-Kasse stillet til det kongl. danske Cancellies Disposition en Sum af 1000 Rbd., som en Gave fra Allerhøistsamme og Hs. Maj. Dronningen til de ved den sidste Stormflod Skadelidte i Nørrejylland. (Berl. T.)
Viborger Samler, 1839-03-02
Under 23de Jan. er der igjennem det danske Cancellie udfærdiget Bevilling for Kammerjunker, Secondlieutenant ved Husarregimentet og Attache ved det kgl. Gesandtskab i London, C. R. v. Bertouch, til for sin Person samt for sine ægte mandlige Descendenter at maatte føre og bruge Titel af Baron.
Viborger Samler, 1839-03-02
Høiesteretsadvocat Justitsr. Salicath er fra 1ste Marts i indeværende Aar udnævnt til Søkrigsprocureur, hvilket Embede fra bemeldte Dag bliver ledigt formedelst den forrige Søkrigsprocureurs, Etatsraad Sporons, Beskikkelse til Kammeradvocat. Myntreviser og Volontair i det danske Cancelli B. C.W. Lind er udnævnt til Auditeur ved Livjægercorpset. (Kbhp.) Berl. Tid, bekræfter en tidligere Anmeldelse af Provindsialaviserne: et stort Antal Borgere - siger den har i Hovedstaden sammenskudt en Summa som det hedder 16 a 1700 Rbd.), for ved dens Anvendelse paa en eller anden Maade at vise Hr. Assessor Algreen-Ussing deres Hylding for hans Færd som Stænderdeputeret. Ved en desangaaende den 22de Febr. af de Subskriberende afholdt Generalforsamling blev der besluttet for disse Penge at anskaffe en Guldpocal, som skulde overrækkes Hr. Ussing ved en dertil udvalgt Committee.
Viborger Samler, 1839-03-02
Hr. Phisters Aftenunderholdning den 24de Febr. om Aftenen blev given for fuldt Huus; alle billetter vare allerede flere Dage forud udsolgte. Kunstneren blev ved sin Jndtrædelse hilset med Bifald, ligesom ogsaa den vellykkede Prolog "Drøm og Virkelighed optoges med Bifald. Men fremfor alt maae vi udhæve Heibergs høist moersomme Vaudeville Monolog "Ja med hvilken Underholdningen endte; den var en Slags Fortsættelse af Heibergs"Nei, hvori Klokker Links Hjemreise til Grenaae og hans lykkelige Ægteskabs-Dage fremstilledes, og blev fremsagt, ja vi maae vel sige spilt med al den Humor, som stedse men især i Links Rolle er Hr. Phister saa eiendommelig, og høstede ogsaa et enthusiastisk Bifald. – Skjøndt vi ofte have havt Leilighed til at høre Hr. Nielsen fremsige det lille Digt "Na af Saphir, maae vi dog tilstaae, at det hver Gang forekommer os som nyt, saa ypperligt bliver det declameret. Hr. Kellermanns Spil er saa almindeligt anerkjendt som udmærket, at det var naturligt, at han, da han indtraadte, blev modtagen med Bifald; og hans henrivende "Phantasie over Alpesange" fremkaldte ogsaa et begeistret Bravoraab. (Berl. T.)
Viborger Samler, 1839-03-02
Følgende Theater=Jntrigue er for piqvant til at vi ikke skulde meddeele den. En Dandserinde af første Rang, der havde erhvervet sig Berømmelse i Udlandet, kom tilbage til sit Hjem. Hun ønskede i en vis festlig Anledning at producere sig i noget Nyt og havde derfor medbragt Musiken til en nydelig Dands og indstuderet denne. Men til megen Plaiser for hendes Jkkevenner havde en Anden netop hjembragt samme Musik, man afslog altsaa hendes Tilbud af denne – og overdrog Partiet til en anden, yngre Dandserinde; hvorimod Theatrets første Dandserinde maatte finde sig i at dandse som Figurantinde. (Ah. Av.)¬
Viborger Samler, 1839-03-02
J Tirsdags Aftes (19de Febr.) har et ungt Menneske, 17 a 18 Aar gammel, der var i Guldsmed lære i Kbhvn, skudt sig; som man siger, skal Grunden have været ulykkelig Kjærlighed. Han havde dertil valgt en befærdet Spadserevei, nemlig Buegangen i Christiansborg Slot, og der gik endnu mange Mennesker, da han, uden at lade sig forstyrre, satte sig paa en Bænk i Portalen og skjød sig med en Rif sel, ladet med Vand. (Aarh. Av.)¬